b'\n_START_ARTICLE_\n\xc3\x98stbanestasjonen\n_START_SECTION_\nStationsbygninger\n_START_PARAGRAPH_\nDen f\xc3\xb8rste stationsbygning blev opf\xc3\xb8rt efter tegninger af arkitekterne Heinrich Ernst Schirmer og Wilhelm von Hanno. Dele af bygningen fra 1854 i r\xc3\xb8dt tegl findes stadig som en del af centralstationen men uden t\xc3\xa5rnet og den f\xc3\xb8rste perronhal._NEWLINE_Efter \xc3\xa5bningen af \xc3\x98stfoldbanen blev det n\xc3\xb8dvendigt at udvide stationen. Perronhallen blev st\xc3\xb8rre og fik mere luft, og mod havnen og Jernbanetorget opf\xc3\xb8rtes der to nye fl\xc3\xb8je i pudset tegl tegnet af arkitekt og stadskondukt\xc3\xb8r Georg Andreas Bull, der et \xc3\xa5rti forinden havde tegnet Vestbestasjonen. Bygningen fik en rigt dekoreret facade i nyren\xc3\xa6ssance. Den udvidede \xc3\x98stbanestasjonen stod f\xc3\xa6rdig i 1882._NEWLINE_Det meste af bygningerne eksisterer stadig, men perronhallen er nu omdannet til \xc3\x98stbanehallen, der er direkte forbundet med centralstationen, og som nu huser forskellige butikker, spisesteder og hotel.'